Decizie inedita luata de niste tineri din Iasi care s-au saturat de hotii de buzunare. Acestia au format o patrula civica si incearca sa ii demaste pe infractorii care fura in special in mijloacele de transport in comun.

Sunt atat de multi hoti incat prefectul a cerut politiei sa rezolve situatia neplacuta. Deocamdata sunt cinci tineri in aceasta patrula. Acestia sunt extrem de atenti atunci cand se urca in autobuz sau in tramvaie. In momentul in care vad un hot in actiune suna la politie. Recent au descoperit patru minori care au incercat sa fure un telefon mobil.

Tanar: "A incercat sa-mi fure telefonul din buzunar. Am urcat cu niste colegi si am vrut sa ne ducem in Copou si ele au incercat sa-mi fure telefonul. Le-am prins si erau domnii de la politia locala si le-au luat."

Alertati prin 112, agentii au venit imediat, iar adolescentii au fost luati la intrebari. Dar pentru ca nu au inca 14 ani, nu vor raspunde penal, asa ca au fost lasati sa plece acasa. Asta nu ii impiedica pe cei din patrula civica sa isi continue misiunea. S-au cunoscut pe Facebook si au hotarat sa faca ei ce nu reuseste politia.

Tanar: "In ultimul timp am vazut o groaza de posturi cum ca se fura mobile si tot felul de chestii de la domnisoare, nu face nimeni nimic. Am urcat in tramvai si stim ca nu se intampla nimic macar cat sunt eu acolo."

Deocamdata, la Iasi se impart pliante prin intermediul carora oamenii sunt invatati cum sa isi protejeze ei bunurile.

Politist: "Aveti aici un pliant cu masuri de prevenire a furturilor din genti si buzunare. Aveti grija unde va tineti lucrurile personale. Multumesc!"

Oricat de bune ar fi sfaturile, multi povestesc ca hotii sunt extrem de agresivi.

Trecator: "Am avut momente cand s-a incercat sa se fure de la mine in mijloace de transport in comun, tramvaie, autobuz. Sunt grupuri de indivizi care vin cu minori, cu femei gravide, iar cand sunt depistati devin violenti. Am avea nevoie de mai mare prezenta a politiei in civil in mijloacele de transport."

Femeie: "Am patit, am patit ca mi-a furat cerceii in ziua mare din ureche. Geanta o pastrez tot langa mine, aici in fata, de cand am patit ce am patit."

Reporter: "Se plimba des hotii?"

Femeie: "Da, se duc destul de des in locurile aglomerate. Te opresti sa cumperi ceva, te inconjoara, tu esti atent si folosesc sarme sa impinga fermoarele la geanta."

In Romania cei care sunt prinsi la furat risca cinci ani de inchisoare.